Agisight/tyv-rus-200k huggingface dataset:
Тувинский: Бир эвес мээң кадайым болурунга чөпшээревес болзуңза, сени улузуңче дедир чедирип кааптар мен.
Русский: Если не согласишься стать моей женой, отвезу тебя обратно к родным.
Тувинский: Чазыг болгаш хостуг чаңнаашкын дээш өршээр кылдыр сээң ашааңга хөй-хөй белектерни чорудар мен.
Русский: Отправлю богатые дары твоему мужу, чтобы простил за своеволие и ошибку.
Тувинский: Буруулуг кижи оон ыңай чүнү канчаар боор?!
Русский: Что еще остается виноватому?!
Тувинский: Топтуг, кысказы-биле шак ынчаар чугаалааш, Джэсэгэй бажының чырык дүктерин чалбыыш от дег хүрт кылдыр, шак ынчаар дүрген эргилгеш, шиитпирлии-биле болгаш чоргаары-биле өгден үне халаан!..
Русский: Затем он повернулся к выходу так резко, что пламенем взметнулись его светлые волосы, и вышел из сурта стремительный и прекрасный, словно видение!..
Тувинский: Джэсэгэй ооң соонда көзүлбээн.
Русский: Джэсэгэй больше не появлялся.
Тувинский: Ожулунга үе кайгамчык оожум шөйлүп чорупкан.
Русский: Время для Ожулун стало тянуться необыкновенно медленно.
Тувинский: Хүн ам-даа ашпаан, а үр-ле манааны дүн аңаа уйгу шаңнаваан.
Русский: День не кончался, а с долгожданной ночью не забирал сон.
Тувинский: Ол карактарын ажыдып алгаш, караңгыже көрүп чыткан.
Русский: Она лежала с открытыми глазами, смотрела во тьму.
Тувинский: Ооң ачазы Ньыкын-Тайжының медээзин дыңнааш, аал-өдекче келиксевээн кудага аажок ажынып, үндүр ойладыпкан ышкаш кылдыр ооң карактарынга чуруттунган.
Русский: Ей виделось, как отец, выслушав весть от Ньыкын-Тайджи, выгоняет в страшном гневе незадачливого свата со двора!
Тувинский: А ол бажын халайтыпкан чанып келген...
Русский: Тот возвращается, низко свесив голову…
Тувинский: Ынчангаш Джэсэгэй ону ада-иезинге чедирип каар.
Русский: И Джэсэгэй отвозит ее к родителям.
Тувинский: А оон ыңай чүү болурул?
Русский: А дальше что?
Тувинский: Бир эвес куду көрдүрген ашаа ону катап ап алыр-даа болза, ооң-биле бүгү назыда чурттаар бе?..
Русский: Неужели век вековать с Чилэди, если тот еще возьмет ее, оскорбленный…
Тувинский: Ах, чүге-ле, чүге-ле ол чаяап каан салымын шенээр бодай бергени ол?
Русский: Ах, зачем, зачем она испытывала судьбу, вертящуюся по высшему предсказанию?
Тувинский: Чүгле ийи дугаар хүннүң даң бажында кум кынны бергенин ол эскербээн.
Русский: Лишь к утру второй ночи она сама не заметила, как заснула.
Тувинский: Уйгу-дүжүнде хүннүң чылчырыктаан херелдеринге шак ол чашкы дүжүнде көргени оолга аажок дөмей оол кире дүшкен.
Русский: И в сладкой неге, в слепящем сиянии солнца привиделся ей мальчик, очень похожий на того, из детского сна.
Тувинский: Шак-ла ындыг бажының чырык дүктери эктинче хап бадып келген, чүгле улгадып келген, бүгү-ле чүүлдү дээрден черге чедир хайгаарап орар бичии оолдуу дег эвес көрүштүг болган.
Русский: С такими же светлыми, спадающими на плечи волосами, только пошире костью и с недетским, будто обозревающим все видимые с небес земли взглядом.
Тувинский: Өгнүң дүндүүн өттүр саарылган чырыкка өөрүп, кайгамчык чиик сеткил-биле ол оттуп келген.
Русский: Проснулась она в необычайной легкости, радуясь пробивавшемуся в куполе сурта свету.
Тувинский: Кызым, - деп, дүш-түлдүң уланчызы чүве дег, Ньыкын-Тайжы өгже кирип ора чугааланган.
Русский: Дитя мое, – словно продолжение сна, вошел в сурт Ньыкын-Тайджи.
Тувинский: Ховуга болган болуушкун дугайында медээ сээң ада-иеңге, мен ону дамчыдып чедер мурнумда-ла, чеде берген-дир.
Русский: Весть о случившемся в степи долетела до твоих родителей раньше, нежели принес ее я.
Тувинский: Олар Салымга идегеп олурарлар-дыр.
Русский: Они уповают на судьбу.
Тувинский: Ам бистиң кырганнарывыстың чүү дээринден хамааржыр.
Русский: Теперь слово за нашими стариками.
Тувинский: Мен оларже баарым ол.
Русский: Я отправляюсь к ним.
Тувинский: А сен кеттинип, каастанып ал – сенче олар эки көөр болза, шупту чүве эки болуп шиитпирлеттинер.
Русский: А ты соберись, принарядись – поглядят на тебя ласково старухи, все решится добром.
Тувинский: Ол-ла дораан Алтынай биле Хайахсын ийи эштиг кире халчып келгеш, Ожулунну каастап кирипкеннер.
Русский: Тут же прибежали Алтынай и Хайахсын с двумя девушками, стали прихорашивать, наряжать Ожулун.
Тувинский: Чамдыктары ооң чажын дырап, өрээн, өскелери каасталгаларны шилип, кедирип эгелээн.
Русский: Одни расчесывали, заплетали ей косу, другие примеряли, надевали украшения.
Тувинский: Кел чыдырлар! – деп, беш дугаар уруг өг эжиин баккылай каапкаш, сагындырган.
Русский: Идут! – заглянула пятая девушка.
Тувинский: Олар шупту, карак чивеш аразында эсти берген чүве дег, чиде халчы бергеннер.
Русский: Все они мгновенно исчезли, словно растворились.
Тувинский: Оожум болгаш чоргаары-биле улгады берген үш херээжен кижи өгже кирип келген.
Русский: Медленно и важно вошли в сурт три старухи.
Тувинский: Джэсэгэйниң авалары ол-дур дээрзин Ожулун даап бодап каан, а кайызы ооң төрээн авазы дээрзин дораан угаары болдунмаан.
Русский: Ожулун догадалась, что это матери Джэсэгэя, но какая из них родная, сразу было не понять.
Тувинский: Оларның соондан Алтынай биле Хайахсын база катап бо көстүп келгеннер.
Русский: За ними следом вновь появились Алтынай и Хайахсын.
Тувинский: Херээжен улустуң мурнунга-ла олар Ожулуннуң хевин уштуп, чанагаштап эгелээн.
Русский: На глазах старух они принялись раздевать Ожулун.
Тувинский: Ожулун ыятканындан шимчеп чадап каан.
Русский: От неожиданности и стыда Ожулун не могла пошевельнуться.
Тувинский: "Ынчан ыглавайн көр!" дээн Алтынайның чагыын сагынмышаан, Ожулун бар шаа-биле туттунуп турган...
Русский: Изо всех сил она старалась сдерживаться, помня предостережение Алтынай: «Не смей тогда плакать»…
Тувинский: Ынчалза-даа карак чаштары боттары-ла чаактарже чүгүржүп бадып турган.
Русский: Но слезы сами покатились по щекам.
Тувинский: Келген херээженнер чанагаш уругну долганып, садып турган аът дег топтап көрүп, бүдүргей адыштары-биле ооң мага-бодун суйбап, чүстерин тудуп көрүп турганнар.
Русский: Старухи ходили вокруг голой девушки и рассматривали, будто коня при покупке: поглаживали шершавыми ладонями ее тело, щупали суставы.
Тувинский: Баш дүгүнүң аразынче салааларын суп, бичии чаш тургаш кээп дүшкен соонда тывылган сорбуну суйбап көргеннер.
Русский: Запустили пальцы в волосы, нашарили шрам, оставшийся после падения в детстве.
Тувинский: Бижирежип чугаалашканнар.
Русский: Зашушукались.
Тувинский: Кажан ол кеттинип аарга, ооң ада-төөгүзүн коптарып эгелээннер.
Русский: Когда она оделась, начали с пристрастием выяснять родословную.
Тувинский: Оларны шупту чүве сонуургаткан – ада-иезиниң, өгбелериниң кадыкшылы, аал-аймакта туружу, хүндүткели, аажы-чаңының онзагайы...
Русский: Все интересовало – здоровье отца и матери, предков, положение в роду, почести, склонность характеров…
Тувинский: Ооң соонда Ожулуннуң чашкы болгаш элээди, аныяк чылдарының дугайында, ооң чүнү даарап, чүнү кылып билириниң дугайында айтырып кирипкеннер.
Русский: Потом принялись расспрашивать о детстве и юности самой Ожулун, о том, что умеет шить, как готовит…
Тувинский: Херээженнерниң кайызы Джэсэгэйни төрээни ол олчаан билип чадаан: хөй чылдар иштинде кады чурттап келгенинден олар, чаңгыс хевирге кудуп каан малгаш аяктар дег, бот-боттарынга дөмей апарганнар.
Русский: Она так и не разобрала, какая из старух родила Джэсэгэя: за долгую жизнь вместе они сделались похожими друг на друга, как глиняные чашки, отлитые в единой форме.
Тувинский: Олар канчаар кирип келген-дир, шак-ла ынчаар, үш кас дег ээгип алгаш, ынак оглунуң шилип алган кызынга хамаарыштыр чүнү-даа илеретпейн үне бергеннер.
Русский: Старухи как вошли, так и вышли гуськом, переваливаясь, как три гусыни, так ничем и не выразив отношения к избраннице своего любимого сына.
Тувинский: А Ожулуннуң чүрээ бодунуң оларга таарышканын "өчүп" берген.
Русский: Но сердце подсказывало Ожулун, что она им понравилась.
Тувинский: Удаваанда Ньыкын-Тайжы кирип келгеш, ону бадыткаан.
Русский: Вскоре вошел Ньыкын-Тайджи, подтвердил ее догадку.
Тувинский: Ол орта Джэсэгэйни хаан дарый келдирти бергенин сагыш човап немеп каан.
Русский: Но при этом озабоченно добавил, что Джэсэгэя срочно вызвали в ставку хана.
Тувинский: Ол хүннерде моолдар аразынга коргунчуг медээ тарай берген.
Русский: В те дни среди монголов распространилась страшная весть.
Тувинский: Дазынзырак татарлар-биле төрелдежип, тайбың керээзин чарып аары-биле Айыр аймактың баштыңчызынга бодунуң уруун кудалап берген Амбагай-хаган, чалыы кызын ооң душтуунче үдеп бар чорааш, Буйур-Нүүр хөлче баар орукка ис чок читкен...
Русский: Амбагай-хаган, который сосватал свою дочь за главу племени Айыр, чтобы породниться и установить мир с воинственными татарами, провожая молодую к ее суженому, пропал без вести на пути к озеру Буйур-Ньуур…
Тувинский: Джэсэгэйни хаганның өргээзинче кыйгырткаш, ооң изи-биле чоруптарын аңаа дааскан.
Русский: Джэсэгэя вызвали в ставку хагана и поручили отправиться вслед ему.
Тувинский: Кижи бүрүзү солуп мунар аъттарлыг үш сюн шериглерлиг чорупкаш, беш хонганда, Амбагай-хаганны Джогун аймактың татарлары кедеп алгаш, Алтын-Хаанче аппарган дээрзин Джэсэгэй билип алгаш чедип келген.
Русский: Батыр с тремя сюнами воинов, каждый из которых имел сменного коня, вернулся уже через пять суток, разузнав: Амбагай-хагана подстерегли татары из рода Джогун и отвели его к Алтан-хану.
Тувинский: Оон аңгыда, Джэсэгэй Амбагай-хаганның туттурар мурнунда бижик тудускаш, бодунуң оолдары Хабулхан, Хутула база Хадаанче чорудуп четтигипкен кижизи бэсиит аймактан Балагачыга ховуга ужуражы берген.
Русский: Более того, в степи Джэсэгэй встретил человека из рода бэсиит по имени Балагачы, которого Амбагай-хаган успел отправить перед пленением с посланием сыновьям своим Хабул-хану, Хутуле и Хадаану.
Тувинский: Бижикти бижип кааны болза: Дыңнап көрүңер!
Русский: Послание гласило: Слушайте!
Тувинский: Мени, моол чоннң улуг хаганын, өгленир уруумну үдеп чорумда, хову чурттуг улчумал кара сагыштыг чүвелер өлүрүп кагдылар.
Русский: Меня, великого хагана народа монгольского, убили выродки степей с черными помыслами, когда я провожал выдаваемую мной замуж дочь.
Тувинский: Мен дээш өжээнни негеп алыңар, оларның каржы чоруун чок кылып кааптыңар.
Русский: Мстите за меня, уничтожайте их злой дух.
Тувинский: Кара чоруктуг аймакты чер кырындан ширбип кааптыңар, хүлүн хатка хадыдыптыңар, довурак-доозун кылдыр хуулдуруптуңар.
Русский: Сотрите черный род с лица земли, разбросайте пепел по ветру, превратите в прах и пыль.
Тувинский: Ховуда бүгү-ле аал-аймактарның салгалдары аар нүгүл-хинчек дээш оларны каргаар кылдыр оларның чолунга аар дашты кедириптиңер!..
Русский: Сделайте так, заложите тяжкий камень их судьбы, чтобы потомки всех племен и родов в степи проклинали нечестивых за тяжкий грех!..
Тувинский: Бо бүгүнү мен, моол чоннуң улуг баштыңчызы – Амбагай-хаган чугааладым...
Русский: Это сказал я, великий вождь народа монгольского – Амбагай-хаган…
Тувинский: Улуг хаанның чагыын баштай улуг тойоннарның мурнунга номчуп, таныштырган, ооң соонда эң сөөлгү одагга чедир бүгү ховуга ону чаргычылар чедирген.
Русский: Завещание великого хагана сначала огласили в ставке перед большими тойонами, потом отправили вестовых разнести его по всей степи, до самого дальнего костра.
Тувинский: Моол кижи бүрүзү күдүк базып сөгүрээш, Амбагай-хаганның чагыынга даңгырактыг сөзүн берип турганнар.
Русский: И каждый из монголов, преклонив колено, отвечал завещанию Амбагай-хагана клятвен.ными словами.
Тувинский: Силер чугааладыңар, мен дыңнадым!
Русский: Ты сказал, я услышал!
Тувинский: Долгандыр бүгү чүве дайынга белеткенип, хөлзей берген.
Русский: Все вокруг закипело подготовкой к войне.
Тувинский: Джэсэгэй-маадыр түмен шериглериниң менгеней-тойоннарынга даалгалар бергеш, бодунуң амы-хууда чуртталгазының айтырыгларын шиитпирлээри-биле аъттаныпкан.
Русский: Джэсэгэй-батыр дал распоряжения тойонам-мэгэнэям своего тумэна – десятитысячного войска– и отправился решить вопросы своей личной жизни.
Тувинский: Төнчүзүн кым-даа билип шыдавас дайын-чаа мурнунда ол айтырыгны, аргалыг-ла болза, дүрген шиитпирлээни дээре.
Русский: Перед войной, конец которой никто не мог предсказать, надо было это сделать как можно скорее.
Тувинский: Ооң авалары чүнү шиитпирлеп алганын, Ожулунга кандыг хамаарылгалыг болганын ол ам-даа билбес.
Русский: Он еще не знал, что решили старухи, как отнеслись к Ожулун.
Тувинский: А өске бир чүүлдү эки билип турган: тайчиут уктуг хүндүлүг тойоннарның бирээзиниң Сачыхал деп уруун кудалап алыры-биле авалары чугаалажыышкыннар чорудуп турар.
Русский: Но хорошо помнил: матери имели виды на дочь одного из почтеннейших тойонов рода тайчиут по имени Сачыхал, вели о ней переговоры.
Тувинский: Аваларның сеткилинге Ожулун таарышкан дээрзин ол келгеш, билип алган.
Русский: Как выяснилось, старухам Ожулун пришлась по душе.
Тувинский: Авалары боттарының эки билири Сачыхалды ол аал-оранның кол бирги кадыны кылдыр алырын күзээннер.
Русский: Но поскольку первая жена становится старшей, женой-хотун, матери были за ту, которую знали лучше: за Сачыхал.
Тувинский: Джэсэгэй олар-биле чөпшээрешпээн.
Русский: Джэсэгэй с этим не согласился.
Тувинский: Өгбелерниң чаңчылын езугаар, улуг апарган эр кижи кайы-бир херээжен кижини алыксаан күзели-биле бодунуң келир үезин шиитпирлевес.
Русский: Даже взрослому, зрелому мужчине, по обычаю предков, не дано решать свое будущее из одного лишь желания обладать той или иной женщиной.
Тувинский: Назы халыынында бедик эрге-дужаал чедип алган аныяк оолдуң хандыкшылының дугайында чүнү чугаалаар боор.
Русский: А что говорить об увлечении юноши, пусть даже и заслужившем высокий чин.
Тувинский: Сээң сонуургалың ам-даа каш катап өскерлир болгаш оожургаар – деп, аваларының улуу чугаалаан.
Русский: Твои чувства еще много раз пройдут и улягутся, – говорила старшая из матерей.
Тувинский: Чээрби харлыыңда маадыр апарган болгай сен, а тайчиуттар аймаа-биле төрелдежир болзуңза, алызы барып хаан болу берип болур сен... – деп, ортун авазы бүзүреткен.
Русский: Ты в двадцать лет стал батыром, породнившись с родом тайчиут, ты впоследствии можешь стать ханом… – утверждала средняя из матерей.
Тувинский: Бодаарга, удурланыр арга чок-даа ышкаш.
Русский: Казалось, противиться невозможно.
Тувинский: Ынчалза-даа бурган-сагыызын оларның орнунга шиитпирни хүлээп алган...
Русский: Но все решило провидение…
Тувинский: Ховуга чаа медээ тарай берген.
Русский: Степь облетела новая весть.
Тувинский: Алтын-Хаанның дужаалы-биле Амбагай-хаган анаа өлүртүп кагбаан: ону ыяшка херип, бүгүдеге көзүлдүр ховуга азып каан!
Русский: Амбагай-хаган по приказу Алтан-хана был не просто убит, он был распят на доске и выставлен в степи на обозрение каждому!
Тувинский: Дыңнап көрбээн бужар өлүрүүшкүн!
Русский: Неслыханное поругание!
Тувинский: Эң-не кол чүүл: боду дээш туржуп шыдавас деп моол чонну дорамчылааны болган!
Русский: Более того: это был знак презрения к народу монголов, как неспособному постоять за себя!
Тувинский: Өлүмнүг дорамчылал!
Русский: Смертельная обида!
Тувинский: Ол дээш өжээн негээр, ханның сөөлгү дамдызынга чедир тулчур, ол ийи чоннуң кайы-бирээзи чер кырындан чиде бээрге, чүгле ынчан дайын төнер ужурлуг апарган.
Русский: Мстить за нее надлежало до последней капли крови: война должна была окончиться только тогда, когда один из народов исчезнет с лица земли…
Тувинский: Бодумнуң бо чуртталгамда хөйнү көрүп, билип, эвээш эвес чүүлдерни чедип алдым, - деп, шак бо берге хүннерде Ньыкын-Тайжы шын-на сеткили-биле хенертен чугаалай берген, - ынчалза-даа ынакшааным уруг-биле чурттаваан мен.
Русский: За свою жизнь я многое видел, узнал, немалого добился, – в эти тяжелые дни Ньы-кын-Тайджи вдруг завел разговор по душам, – но не знал я жизни с женщиной, которую любил.
Тувинский: Шын-на сеткилим-биле, бүгү-ле чүрээмниң ханызындан ынак турган мен.
Русский: Любил по-настоящему, всем сердцем.
Тувинский: Шупту кадайларымны меңээ аваларым шилип берип чорааннар.
Русский: Всех жен мне выбрали матери.
Тувинский: Сен оларны билир сен: олар кайгамчык херээженнер, шыырак, шыдамык, улуг өскерлиишкиннерни эртип шыдаар база дайын-чаа үезинде безин кижиниң чанынга чоруур.
Русский: Ты их знаешь: это хорошие женщины, крепкие, выносливые, способные выдержать большие переходы и быть рядом даже во время войны.
Тувинский: Ынчалза-даа бир шагда ынакшыл-биле көрүп чорааның шак ол уругну чүрек уттуп шыдавас чүве бооп-тур.
Русский: Но, оказывается, сердцу не удается забыть ту, на которую когда-то смотрел с любовью.
Тувинский: Ынчалдыр-ла сагыш-сеткилдиң ханызында хараадал-биле чурттап чоруур сен...
Русский: Так и живешь с горечью в душе…
Тувинский: Бир эвес ам шыңгыы, шиитпирлииңни тулчуушкунга дег көргүспес болзуңза, олчаан сактыышкынның аар чүъгүн чүктеп, чүрээң ийи башкаланы берген чурттап чоруур апаар сен...
Русский: Если не проявишь сейчас твердости, решительности, как в бою, так и будешь жить с грузом памяти, с сердцем порознь…
Тувинский: Ынчан Джэсэгэй аваларынга чугаалаан.
Русский: Тогда Джэсэгэй сказал матерям.
Тувинский: Моолдарның салым-чолун болгаш бүгү Улуг ховунуң салым-чолун шиитпирлээр улуг дайын келген-дир.
Русский: Нам предстоит большая война, которая решит судьбу монголов и судьбу всей Великой степи.
Тувинский: Ожулун мээң чанымга чорда – мен тиилеттирбес мен.
Русский: Пока со мною Ожулун – я непобедим.
Тувинский: Бир эвес бис бо чуртталгавыста дайын-чааның төнчүзүн көрбес болзувусса, бистиң ат-алдарывысты көдүрүп эккээр оолду Ожулун меңээ божуп бээр.
Русский: Если при наших земных жизнях мы не увидим конца сражений, Ожулун родит мне сына, который отстоит нашу честь.
Тувинский: Ындыг-дыр – деп, аваларының бичези, Джэсэгэйни төрээн ава чугаалаан, - Ожулун төлептиг кыс-тыр.
Русский: Что ж, – молвила младшая из матерей, родившая Джэсэгэя, – Ожулун девушка достойная.
Тувинский: Бис аңаа удур эвес-ле болгай бис... – деп, улуг авалар бир үн-биле чөпшээрешкен.
Русский: Да разве мы против нее… – согласились разом старухи.
Тувинский: Ол дораан куда-дой-даа дүшкен.
Русский: Не мешкая справили свадьбу.
Тувинский: Моолдар чаа хаанын соңгуур ужурлуг апарган.
Русский: Монголам предстояло избрать нового хагана.
Тувинский: Амбагай-хаганның чагыында оолдары Хутула биле Хадаан оларның аттарын адаанын барымдаалап, шак-ла ынчаар шиитпирлээннер: Хутуланы хаан кылгаш, Хадаанны – кол командылакчы кылдыр соңгуп алганнар.
Русский: Поскольку в завещании Амбагай-хаган назвал имена сыновей Хутулу и Хадаана, так и порешили: хаганом сделали Хутулу, а Хадаана – главнокомандующим.
Тувинский: Шынаа ортузунда дөлем чаагайы-биле чааскаанзырай бедий берген Хорхонох дагга барып дүжүлгениң езулалын кылганнар.
Русский: Обряд посвящения свершили на горе Хорхонох, которая величественно и одиноко воз-вышалась средь равнины.
Тувинский: Чагырганың болгаш улуг аймактың өндүрүнүң овур-хевири болуп турар чүс-чүс чылдар нүүрүн көрген күчүлүг, салбагар дыт дагның бажын каастап алган.
Русский: Вершину горы увенчивала раскидистая могучая лиственница, своей вековой древесной крепостью воплощавшая образ сильной власти и величия рода.
Тувинский: Ооң будуктарында моол аймактың ээзинге хүндүткелдиң демдээ – аът челиниң хылдары-биле чиңгежек кылдыр өоүттүнген, ужунда бөкпек салбактыг чалама, а дыттың дөзүнде өргүлдер салган.
Русский: В знак поклонения духу племени монголов ветви ее были унизаны салама – тонко сплетенными шнурами из конского волоса с гривастыми пучками на конце, у корней лежали дары.
Тувинский: Моолар дагже ниити херекке кижи бүрүзүнүң киржилгезин көргүзери-биле холдарында аар даш туткаш үнүп, дагның бажынга ону чыып турганнар.
Русский: Монголы восходили на гору с тяжелыми камнями в руках и укладывали на вершине, выражая этим участие каждого в общем деле.
Тувинский: Ооң соонда олар дээр чырыткызының шимчээшкининиң аайы-биле ыяшты долгандыр самнап эгелээннер.
Русский: Потом они танцевали вокруг дерева, двигаясь согласно движению небесного светила.
Тувинский: Чамдыкта бот-боттарындан ырап, чамдыкта чыырлып, боттарының аймак эвилелиниң бузулбас быжыын медереп билип, холдарындан так кылдыр дыңзыг туттунчуп алган чоруп турганнар.
Русский: То широко расходясь, то сближаясь и крепко держась за руки, осознавая свое нерушимое родовое единство.
Тувинский: Джэсэгэй долгандыр хайгаарап көрген – тыныш безин бачыдай бээр: ыдыктыг чер – оаввның бедиинден ховунуң делгеми кудай-дээрниң кыдыг-кызыгаар чогу дег, шак-ла ындыг кыдыг-кызыгаар чок көзүлген...
Русский: Джэсэгэй оглядывал окрестности – и дух перехватывало: с высоты Обо – священного места – степная ширь виделась такой же беспредельной, как и небесная…
Тувинский: Онон хем бодунуң унунда чамдык черлерде хөй-хөй адырыктар бооп, а оон база катап чаңгыс аай улуг хем бооп, шил дег кылаңайнып, шимчээр-шимчесвес көзүлген...
Русский: Река Онон, то делаясь многопалой, то вновь собираясь в единое русло, блестела, как слюда, и казалась совершенно недвижной…
Тувинский: Бир эвес олче чоогундан көөр болза, бүгү чуртталга база шак-ла ынчаар шимчеп, агып, өскерлип турар деп Джэсэгэй боданган, а бир эвес ырактан, ада-өгбелерниң карактары-биле көөр чүве болза, хөй чүве өскерилген бе?..
Русский: Так же и вся жизнь, подумалось Джэсэгэю, если смотреть на нее вблизи – движется, течет, меняется, а если взглянуть издали, глазами далеких предков – многое ли изменилось?..
Тувинский: Джэсэгэй үстүкү дээрлерден оларны хайгаарап орар бодунуң ада-өгбелериниң каракка көзүлбес бол, оон чанында чоруурун эскерип билген.
Русский: Джэсэгэй ощущал незримое присутствие своих прародителей, наблюдавших сейчас за ним из недр Верхнего мира.
Тувинский: Маадырның хөрек-чүрээ чиңгир көк дээр адаанда моол аймактың мөңгежирээни бүгү делгемнерни, ховуну сыңырыптар сава дег апарган.
Русский: Сердце, грудь батыра словно бы становились вместилищем всей степи, всех просторов под синим куполом небес, где род монголов творил свое бессмертие.
Тувинский: Кижи боду кандыг кончуг бичии база кем чок, а аймааның балгал дамчаан будуунда кайы-хире өндүр бедик болур чоор деп боданмышан, Джэсэгэй ыдык даг Хорхонохтан чон-биле кады бадып келген.
Русский: Так, размышляя о том, как мал и ничтожен человек сам по себе и как он величественен в вековой цепи рода, Джэсэгэй спускался с людьми со священной горы Хорхонох.
Тувинский: Дүн чоокшулап орган.
Русский: Близилась ночь.
Тувинский: Хенертен кудай-дээр чарлы берген дег болган, үстүкү делегейниң Бурганы килеңнеп, ыдыктыг ыяшче, ону чара, диле шаппышаан, оттуг согуну октапкан...
Русский: Вдруг небо словно треснуло, и Бог Верхнего мира во гневе послал огненное копье прямо в священное дерево, расщепив его…
Тувинский: Ол эки эвес медээ!
Русский: Это был дурной знак.
Тувинский: Ыяш өрттенмээн, ынчалза-даа чылдар эртерге, балыгланган чери бүдүп, хөй-хөй будуктарлыг бооп артып калган...
Русский: Дерево не сгорело, но, затянувшись с годами в пораженных местах корой, так и осталось многоствольным…
Тувинский: Бодунуң биеэги өндүрүн болгаш моол деп алдарлыг адын чидирип эгелээн.
Русский: Стало терять свой былой блеск и громкое звучание славное имя монголов.
Тувинский: Чон аңгы-аңгы аймак-будуктарже чарлып, чаңгыс улуг дазыл-дөске хамааржырын салым-чолунуң оруунга чоруп ора уттуп алганнар.
Русский: Племя все более распадалось на отдельные родовые стволы, которые в упоении движением собственной судьбы забывали о принадлежности к единым корням.
Тувинский: Ол дугайында чугаа өске.
Русский: Но об этом отдельный разговор.
Тувинский: Бешки эге. Салым, аар чол.
Русский: Глава пятая. Неумолимая судьба, тяжкое предназначение.
Тувинский: Дайын кыжын-даа, чайын-даа доозулбаан.
Русский: Война не прекращалась ни зимой, ни летом.
Тувинский: Татарлар-биле тулчуушкунче моолдар он үш дугаар кирип турары ол, ынчалза-даа кайызынга-даа тиилелге чедип алыры болдунмаан.
Русский: Тринадцать раз монголы вступали в битву с татарами, но никому не удавалось взять верх.
Тувинский: Кайы-даа тала, дайын шөлүнге сан чок көвей чидириглерни арттырбышаан, чүү-даа чок чанып кээп турган.
Русский: Каждая из сторон возвращалась восвояси, оставляя на поле брани неисчислимые жертвы.
Тувинский: Оолдары Хутула биле Хадаан оларга болгаш моол чонга Амбагай-Хаганның чагыы күүсеттинмээн.
Русский: Завещание Амбагай-хагана сыновьям Хутулу и Хадаану и народу монголов не было выполнено.
Тувинский: Чүгле Джэсэгэй-мадыр бүгү-ле тулчуушкуннарга тиилекчи болуп, эвээш чидириглерлиг, туттурганнарны болгаш эжелеп алган мал-маганын, кош-кош эт-септи эккеп турган...
Русский: Только батыр Джэсэгэй из всех битв выходил победителем, с малыми потерями, приводил полчища плененных, пригонял захваченный скот, обозы…
Тувинский: Чоруу чогувайн турган хүндүткелдиг тойоннарга ооң чедиишкиннери өөрүшкү болгаш байырымны сөңневейн, а адааргалды оттуруп турган.
Русский: Но не радость и торжество вызывали успехи его у почтенных тойонов, дела которых не ладились, а зависть.
Тувинский: Чогум хоочуннар биле хып дээн аныяктар Джэсэгэйни аажок хүндүлээрлер.
Русский: Правда, самые бывалые и совсем молодые Джэсэгэя просто обожали.
Тувинский: "Бир эвес Джэсэгэй бистиң-биле турбаан болза, бужар чорук – аштырыышкынга таваржыр турган бис!" – деп, олар ажыы-биле миннип турганнар.
Русский: «Если бы не было с нами нашего Джэсэгэя, позора бы не избежать!» – честно признавались они.
Тувинский: Олча-ажык көвүдээн.
Русский: Добыча шла впрок.
Тувинский: Аныяк өг-бүлениң өө делгемчип, оларның аал-өдээнге өглер көвүдеп келген.
Русский: Все просторнее становился курень молодой семьи, все больше суртов появлялось в их стане.
Тувинский: Ажыл-агыйынга Ожулуннуң чааскаан четтигери улам бергедеп эгелээн.
Русский: Все труднее было Ожулун справляться одной с хозяйством.
Тувинский: Ол үеде ол бодунуң дүн төлүн манап турган.
Русский: К тому же она ждала первенца.
Тувинский: Джэсэгэйниң авалары чедип келгеш, өгнүң ээзинге ийи дугаар кадай тып бээр үе келгенин база чугаалааннар.
Русский: Наступил день, когда пришли к ней матери Джэсэгэя и сказали, что хозяину пора подыскать вторую жену.
Тувинский: Ам канчаарыл?
Русский: Что делать?
Тувинский: Авалар-биле кады көрүлдеже чорупкан.
Русский: Отправилась со старухами на смотрины.
Тувинский: Джэсэгэй амдыгааштан эгелеп чүгле ооңуу болбас деп бодалдардан сеткил-хөңнү ыстап, ыглап турган.
Русский: Плакала, стенала душа при мысли, что Джэсэгэй отныне будет принадлежать не только ей одной.
Тувинский: Ынчалза-даа Сачихалды көрүп кааш, ол кымдан артык өөрүп, каттырып, кеннин мактап турган.
Русский: Но, увидев Сачихал, она смеялась и расхваливала невесту больше других.
Тувинский: Кадайларының аразынга хүннээшкин, адааргал, өжээннешкек чорукту моолдар бужар чорук деп санаар...
Русский: Ревность, зависть, вражду среди жен монголы считают позором!..
Тувинский: Оларның бот-боттарынга хамаарылгазы угбашкылардан артык чоок, чылыг болур.
Русский: Их отношения более близкие, теплые, чем между сестрами!
Тувинский: Езу-дүрүм ындыг.
Русский: Таков обычай.
Тувинский: Ынчалза-даа кижи-ле болгай, херээжен кижи-даа болза, ылаңгыя ынакшаан болза.
Русский: Но человек есть человек, будь то даже женщина, особенно любящая.
Тувинский: Джэсэгэйниң улуг-хотун кадайы оларның уруу Сачихал эвес, а кандыг-бир өскээртен келген уруг болганынга хараадаанын Сачихалдың дөргүл-төрелдери чажырбайн турганнар.
Русский: Родственники Сачихал не скрывали огорчения, что не их дочь, а какая-то пришлая стала женой-хотун.
Тувинский: Джэсэгэйге кадай кылдыр барып аар аргазын бир удаа ышкынгынынга муңгарап чораан Сачихал Ожулунга дораан-на көөр хөңнү чок апарган.
Русский: Сама Сачихал, уже пережившая однажды возможность выйти за Джэсэгэя, сразу же возненавидела Ожулун.
Тувинский: Дорту-ла ону чугаалавас-даа болза, хомудааны чайгаар билдинип турган.
Русский: Прямо, конечно, этого не высказывала, но обида сама за нее говорила.
Тувинский: Аяк-сава чуп эгелээнде аал-өдек долдур шимээн-дааш үндүрер, аштанганда – довурак-доозун дээр шаар көдүрлүр.
Русский: Посуду мыть начнет – гром на весь стан устроит, убираться – пыль столбом!
Тувинский: Хотун-кадайының даалгазын күүсеткенде, бодунуң эриннерин хан-кучук кылдыр дайнап алыр.
Русский: Губы свои в кровь искусает, пока поручение жены-хотун выполнит.
Тувинский: Ожулун кандыг-даа багай чүүл эскербээн кижи болуп көстүп, ол бүгүнү шыдажып эртип турган.
Русский: Ожулун пересиливала ее и себя одним: делала вид, что ничего худого не замечает.
Тувинский: Джэсэгэй-биле он чыл чурттап келгеш, беш ажы-төлдү төрээн болганда, ону үүрмек чүүлдер чүге хөлзедип шыдаар деп.
Русский: И в самом деле, как ее могли волновать дрязги, если за десять лет жизни с Джэсэгэем Ожулун родила пятерых детей.
Тувинский: Сачихал ол-ла хире үе дургузунда – чүгле ийини божаан.
Русский: Сачихал почти за это же время – двоих.
Тувинский: Ынчалза-даа дайынчының чуртталгазы, ол тиилеттирбес-даа бол, хенертен бо-ла үстү бээр...
Русский: Но жизнь воина, даже непобедимого, часто обрывается внезапно…
Тувинский: Тиилеттирбес, ок-боога болгаш чидиг чепсекке алыспас Джэсэгэй-маадыр тулчуушкун шөлүнге өлүртпээн.
Русский: Непобедимому, словно заговоренному от стрел и острого клинка батыру Джэсэгэю не суждено было пасть на поле брани.
Тувинский: Шайлаашкын үезинде ханныг-каралыг холдуң сунуп бергени хоран холаан аяандан ол өлген.
Русский: Погиб он от чаши с ядом, угодливо поданной на званом пиру коварной рукой.
Тувинский: Аалынга чанып келгеш, аъдындан дүжүп, челден туттунуп тура, оңуп куурарган бүрү дег шырайы-биле Ожулунче болгаш уругларынче кайгап көргеш, буруузунуп хүлүмзүрээн соонда, бүгү мага-боду-биле серт кынгаш, черже барып ушкан.
Русский: Вернулся он тогда домой, скатился с коня, за гриву держась, с лицом, будто росный лист, посмотрел на нее, на детей глянул, улыбнулся виновато, вздрогнул всем телом и… рухнул наземь.
Тувинский: Ожулуннуң карактары караңгылап, чырык хүннү көрбээн ышкаш кылдыр үр үеде чурттап келген.
Русский: Потемнело в глазах Ожулун, и долго она жила так, словно не видя бела света.
Тувинский: Сачихал чүгле ону манап турган ышкаш, ол үеде аажок-ла өжээнсиреп, бичии-даа кадайынга, хотун-даа кадайынга хамаарышкан бүгү чагыларны тоор хире эвес апарган.
Русский: Сачихал же будто только того и ждала, стала в ту пору необычайно мстительна, пренебрегая всеми заветами по отношению младшей жены к жене-хотун.
Тувинский: Кижи аң-араатанга дөмейлешпес, амыдырал-чуртталгазы аай-баш чок болбазын дээш езу-сагылгалар чогааттынган.
Русский: Обычаи и обеты даны людям, чтобы человек не превращался в зверя, а в жизни его был лад.
Тувинский: Оларны үрээрге, үези келирге, чуртталга боду кезеди бээр.
Русский: Нарушение заповедей, когда придет время, карает сама жизнь.
Тувинский: Ожулуннуң төрээн дун оглун Тэмучин деп адааннар.
Русский: Первенца, рожденного Ожулун, назвали Тэмучином.
Тувинский: Тэмучин бир хар четпээнде Сачихал Бэктэрни төрээн.
Русский: Тэмучину еще не исполнилось и года, когда Сачихал родила Бэктэра.
Тувинский: Тэмучин күштүг-шыырак оол бооп өзүп орган, ачазы ышкаш хылбаң ак.
Русский: Тэмучин рос крепким, белокурым, как отец.
Тувинский: Ашакка баар бүдүүзүнде Ожулуннуң көргени дүжүнде шак ол оолга хүнден-хүнче Тэмучин аажок дөмейлежип кел чыткан.
Русский: Каждым днем он все более делался похожим на того юношу, которого она видела во сне накануне замужества.
Тувинский: Сачихалдың адааргак сагыжын болгаш ызыртынган каржызын Бэктэр дөзеп алган.
Русский: Бэктэр словно унаследовал всю затаенную злобу и завистливость Сачихал.
Тувинский: Авазы бодунуң чегей бодалы-биле өжээргек чорукче оглун бо-ла ыдалай бээр.
Русский: Мать, по своему скудоумию, часто подогревала его черную мстительность.
Тувинский: Бир эвес мээң оруумга аймак-чону чок шак бо өг-ээзи доора чудук болбаан болза, мен хотун-кадайы болур турган мен...
Русский: Если бы не перебежала дорогу мне эта безродная тварь, я стала бы женой-хотун!..
Тувинский: О, мээң инектиң ийи мыйызы дег, ийи-ле борбак оолдарымның кежик-чолун хунаап алган кончуг четкерлерни!..
Русский: О, злые духи, отнявшие счастье у вас, моих сыновей, которых всего-то двое, как два рога у одной коровы!..
Тувинский: Кайы-бир дуңмазынга, харын-даа кады төрээн дуңмазынга безин хамаарыштыр бичии-ле мактал дыңнап каар болза, Бэктэрниң арын-шырайы өскерлип, туралап, харын чамдыкта чудуруун безин чая бээр.
Русский: Стоило Бэктэру услышать самую малую похвалу по отношению к любому из братьев, даже к своему единоутробному, он менялся в лице, начинал задираться, а то и лез с кулаками.
Тувинский: Ажы-төлге багай чүүл оштавазын дээш ону, хотун-кадайын бак сөглеп орбазын Ожулун чаңгыс эвес удаа Сачихалга чагып, дилээн.
Русский: Ожулун не раз умоляла Сачихал не говорить плохого, не поносить ее, жену-хотун, чтобы не накликать беду на детей.
Тувинский: Ооң ыыды чидип, эриннерин ызыртынып, кымның-даа дугайында багай чүве чугаалавайн турарын, ооң аңаа херээ чогун чугаалаар.
Русский: Та умолкала, поджимала губы и твердила лишь, что она ни про кого ничего не говорит, больно ей нужно.
Тувинский: Ажыг-шүжүг бодун үр манатпаан...
Русский: Горе не заставило ждать…
Тувинский: Авазы болгаш төрелдериниң ону кыйгырты берген үезинде Тэмучин он беш харлыг турган.
Русский: Тэмучину было пятнадцать, когда мать и сородичи призвали его.
Тувинский: Үе келген-дир, бурджугут аймакты холга ап, башкарып көр.
Русский: Пришла пора, бери род бурджугут.
Тувинский: Ол өйге чедир хөй-ле төлептиг оолдар тулчуушкуннарга амы-тынын алыскан турган.
Русский: К той поре уже давно полегли в битвах многие из достойных.
Тувинский: Бурджугуттарның кажан-бир шагда хөй санныг аймак-чону баштыңчы чокта кошкап-суларап эгелээн.
Русский: Некогда многочисленное племя бурджугут без вождя захирело, стало слабым.
Тувинский: Ак баштыг кырганнар мергени-биле аймактың баштыңчызы кылдыр назы-хар чедип, ам-даа четчип-бышпаан бол, улуг ук-төөгүлүг оолду салып кааннар.
Русский: Но мудрости старейшины не растеряли, поставив во главе рода еще незрелого годами юношу славного происхождения.
Тувинский: Тэмучинниң башталгазы-биле бурджугуттар хүн бүрүде күш-шыдал кирип эгелээн, кошкак болгаш кортук апарган турган боттары удаваанда дайынзырак кожаларынга шыңгыы согугну бээринге белен болу берген.
Русский: С Тэмучином бурджугуты начали набирать силу с каждым днем, так что из забитых и затравленных они очень скоро превратились в серьезную угрозу для враждебно настроенных соседей.
Тувинский: Бүгү-ле чүүл экижип кел чыткан кадында, бурджугуттарның шимчээшкин бүрүзүн, хүрүмнүг чүве дег, тайчиуттар мурнап турар апарганнар.
Русский: Все шло на лад, как действия бурджугутов повсеместно, прямо-таки с колдовским наваждением, принялись опережать тайчиуты.
Тувинский: Аймак чаа черже шимчеп, көжер деп баарга-ла, каш хонук мурнай ынаар тайчиуттар чеде берген, аал-оранын өглеп алган болурлар...
Русский: Не успевал род перекочевать, перебраться на новые земли – несколькими днями раньше в этих местах оказывались тайчиуты, обосновывались, разбивая стан…
Тувинский: Чылдагааны чаңгыс: чыт хаккан бак сагыштыг олчааргак думчук бар апарган...
Русский: Причина могла быть одна: завелся корыстный нос, все вынюхивающий…
Тувинский: Ол кымның дээрзин тодарадыры белен эвес.
Русский: Чей он был – определить непросто.
Тувинский: Тайчиуттар болгаш бурджугуттар, аймак-дөзү чаңгыс турган.
Русский: Тайчиуты и бурджугуты, хоть и враждовали веками, имели общую родословную.
Тувинский: Сачихалдың кады төрээн акызы Таргытай Кирилтэй тайчиуттарның баштыңчызы деп чугаалаарга-ла билдингир.
Русский: Достаточно сказать, что правителем тайчиутов был Таргытай Кирилтэй, родной брат Сачихал.
Тувинский: Сачихалдың багай сагыштыын биле тура Тэмучин чаңчыл сагып, ону бодунуң авазы дег көрүп, ава кижи деп хүндүлээр чораан.
Русский: Тэмучин, несмотря на все козни Сачихал, согласно обычаю, почитал ее за такую же мать, как и родившую его.
Тувинский: Ынчап кээрге, ол-даа бо-даа аймакта удурланыкчызының талазынче чайгыла бээр кижилер тыптып турган – ханның кыйгызынга удурланыры белен эвес...
Русский: Так что среди того и другого родов находились люди, которые занимали сторону противника – зов крови не пересилишь…
Тувинский: Тэмучин чөвүлелди чыыпкан.
Русский: Тэмучин собрал совет.
Тувинский: Хоочуннар каразыыр хире кижилерниң аажы-чаңын үр-ле сайгарганнар.
Русский: Старейшины долго обсуждали поведение людей, вызывающих сомнение.
Тувинский: Олар чүнү кылып турганнарыл, сөөлгү үеде өске черлерже үр хуусаалыг чорааннар бе?
Русский: Что они делали, не отлучались ли надолго в последнее время?
Тувинский: Баштайгы дээрезинде каразыыр хире кижилерни хайгаараар деп шиитпирлээннер.
Русский: Сначала решили установить слежку за подозреваемыми.
Тувинский: Ынчалза-даа ол үениң дургузунда тайчиуттар оларның аал-аймаан кургаг ховулуг черлерже кызып үндүрүптер дээрзи билдинип келген.
Русский: Однако поняли, что тайчиуты за это время оттеснят их род в пустынные земли.
Тувинский: Хоочуннарның каразып турар кижилериниң аразында саттыныкчы та бар, та чок дээрзин база кым билир боор.
Русский: Да и как знать, что предатель именно среди тех, кому не доверяют старейшины.
Тувинский: Бистиң бурунгу чаңчылывысты сактып көрээлиңер, - деп, эрин салы чаа-ла үнүп орар баштыңчы чугаалаан.
Русский: Вспомним наш древний обычай, – сказал вождь, у которого только начали проклевываться усы.
Тувинский: Кымның дугайында чугаалап турар-дыр силер, оларның кижи бүрүзү ийи от аразынга шылгалданы эртсиннер.
Русский: Пусть каждый, о ком вы говорили, пройдет испытание меж двух огней.
Тувинский: Улуг одагларны кыпсыпканнар, чалбыыш-оттар сылдыстыг дээрже ужугуп үнүп турган дег болган.
Русский: Разожгли высокие костры, так что искры, казалось, уносились в звездное небо.
Тувинский: Улуг чөвүлекчилер болгаш хамнар долгандыр олургулупкаш, карак салбайн хайгаарап эгелээннер: оттар саттыныкчыны айтыр ужурлуг.
Русский: Старейшины и колдуны сидели кружком и наблюдали, не сводя зорких глаз: огни должны были указать предателя.
Тувинский: Тайчиуттар аразында чоок төрелдерлиг бирги каразыттырып турар тырың-шыырак оол бодунуң шыжыгып турарын чажырбайн, дидим, чоргаары-биле базып үнүп келген.
Русский: Первый подозреваемый, крепкий парень, имевший близких родных среди тайчиутов, шагнул смело и надменно, не скрывая своего гнева.
Тувинский: Одагларның чалбыыжы улам-на өрү дүндүүштели бээрге, чыглып манаан чоннуң чииги-биле улуг тынганы дыңналган, чүге дээрге билбес улуска оттуң шимчээшкининден бүгү чүүл хамааржыр ышкаш сагындырар.
Русский: Взвилось пламя костров пуще прежнего, и в толпе зевак раздался единый вздох, ибо для непосвященных все зависело от движения огней.
Тувинский: А чөвүлекчилер болгаш хамнарның шииткели өске чүүлдерден хамааржыр.
Русский: Но старейшины и колдуны следили и судили по-иному.
Тувинский: Ооң соондан ийи дугааргы аамайзымаар болгаш кээргенчиг оол эрткен, ону чалбыыш бодундан ойлаткан ышкаш чылгаптар часкан.
Русский: За ним пошел второй, растерянный и жалкий, – его чуть не слизало пламя, словно прогоняя от себя.
Тувинский: Ону чөвүлекчилер болгаш хамнар база эрттирипкеннер.
Русский: Но и этого колдуны и старейшины отпустили с Богом.
Тувинский: "Бүзүрел чок" кижилер дөгерези шак ынчаар от аразы-биле эрткеннер, чүнү-даа илеретпейн турар шырайларлыг хамнар чүгле баштарын чайып кааннар.
Русский: Так миновали огни все «ненадежные», но колдуны с непроницаемыми лицами лишь качали головами.
Тувинский: Шупту, бүгү аал-аймак, бичии-даа, улуг-даа кижилер шылгаттырар ужурлуг! – деп, Тэмучин алгырган.
Русский: Все, весь род от мала до велика должен подвергнуться испытанию! – вскричал Тэмучин.
Тувинский: Ол бир дугаарында, чижек кылдыр боду бүзүрелдиг, чоргаар базым-биле эртерге, безин оттар ооң мурнунга сүрээдээн дег, шимээн чок барып, харын-даа өшкүлеп калган.
Русский: Он первым показал пример, прошествовав столь величественно и уверенно, что даже огни поугасли, притихли в трепете перед ним.
Тувинский: Тэмучин дараазында эртер кижини караа-биле дилеп эгелээн.
Русский: И Тэмучин стал искать глазами того, кто последует за ним.
Тувинский: Хенертен элдептиг, аажок таныыры болгаш көңгүс өске, кандыг-ла-бир "бодунуу эвес" шырайга ооң карактары илдиге берген.
Русский: Вдруг взгляд его уперся в странное, очень знакомое и в то же время совершенно чужое, какое-то несуразное, «не свое», как подумалось мельком, лицо.
Тувинский: Чүгле ооң соонда төрээн дуңмазы Бэктэрже көрүп турарын ол билип каан.
Русский: Только в следующее мгновение он понял, что смотрит на сводного брата, на Бэктэра.
Тувинский: Бар че... – деп, Тэмучин оожум чугаалаан.
Русский: Иди… – произнес Тэмучин тихо.
Тувинский: Бэктэр каш баскан.
Русский: Бэктэр шагнул.
Тувинский: Ынчалза-даа ооң буттары аңаа чагыртпайн, кырган кижинии дег, ырбаңайнып, тыртып эгелээн...
Русский: Но ноги его не слушались, подкашивались, как у старика, дергались…
Тувинский: Шылгаттырып турар кижиниң бажының кырынга одагларның чалбыыжы киткеп, тутчуп, дараазында карак чивеш аразында от ону бүргей алырынга белен апарган.
Русский: Всколыхнулось, скрестилось пламя кострищ над головой испытуемого так, что в следующий миг огонь мог объять и поглотить человека.
Тувинский: Мен буруулуг эвес мен!.. – деп, Бэктэр ыы-чыы-биле одаглардан ырап дезипкен.
Русский: Я не виноват!.. – с воплем бросился прочь от костров Бэктэр.
Тувинский: Таргытай даайымга бистиң чүнү канчаар деп турарывысты душ бооп чугаалаан мен.
Русский: Я случайно рассказал дяде Таргытаю о наших планах.
Тувинский: Ол мени чугаалаарынче албадап турду.
Русский: Он потом меня стал заставлять.
Тувинский: Ол ооң соонда мени хопчу, саттыныкчы деп бүгү ховуга чарлап, бүгү чуртталгамда мени бужарталып каар деп коргудуп турган.
Русский: Сказал, что на всю степь объявит, что я доносчик и соглядатай, и на всю жизнь меня опозорит!
Тувинский: Чүнү канчаптар турган деп мен?!
Русский: Что мне оставалось делать?!
Тувинский: Тэмучиде ыыт чок.
Русский: Тэмучин помолчал.
Тувинский: Чөвүлекчилерже база чыглып келген аймак-чонунче көрнүп келген.
Русский: Посмотрел на старейшин, окинул взглядом весь собравшийся род.
Тувинский: Оттуң чалбыыжынга арын-шырайлар онза шириин болгаш шыңгыы кылдыр көзүлген.
Русский: Во всполохах огня лица казались особенно суровыми и торжественными.
Тувинский: Чүү болурун кижилер манап турган.
Русский: Люди ждали.
Тувинский: Одаглар чызырады хып, башты изидип турган.
Русский: Костры нетерпеливо трещали и подгоняли жар к голове.
Тувинский: Ол шериглерни база катап элгилдир көрген.
Русский: Он еще раз оглядел воинов.
Тувинский: Ооң көрүжү топтуг, күштүг-шыырак джасабыл Баргыйга кээп доктааган.
Русский: Взгляд пал на могучего джасабыла Баргыя, исполненного редким покоем.
Тувинский: Мен, Тэмучин, Джэсэгэй-маадырның оглу, сеңээ, джасабыл Баргыйга өгбелерниң чаңчылы езугаар өскерликчини өлүрүп шиидер кылдыр дужаап тур мен.
Русский: Я, Тэмучин, сын Джэсэгэя-батыра, поручаю тебе, джасабылу Баргыю, по обычаю предков свершить над предателем казнь!
Тувинский: Мен чугааладым!
Русский: Я сказал!
Тувинский: Баргый сырбаш дээн.
Русский: Баргый вздрогнул.
Тувинский: Хаанның үре-садыызының тынын үскен кижиниң бажын одура кескеш, өлүрткен кижи-биле кады хөөржүдер турган.
Русский: Того, кто лишал жизни ханского отпрыска, обезглавив, хоронили вместе с убитым.
Тувинский: Сен чугааладың, мен дыңнадым – деп, оожум, ынчалза-даа шиитпирлии-биле Баргый чугаалаан.
Русский: Ты сказал, я услышал, – тихо, но твердо произнес Баргый.
Тувинский: Шупту чүүл сен дээш, сээң тояанчы аваң дээш! – деп, Бэктэр улам-на алгырып-кышкырып, аъдынче маңнапкан.
Русский: Все из-за тебя, из-за матери твоей приблудной! – пуще прежнего завопил Бэктэр и бросился к коню.
Тувинский: Ону тудуп эккелгеш, холдарын хүлүй долгапканнар.
Русский: Его схватили и скрутили.
Тувинский: Шупту чүүлдү чаңчыл езугаар кылган: джасабыл Баргый Бэктэрни ооргазындан чүрек дужунче адып өлүрген.
Русский: Исполнили все по обряду: джасабыл Баргый убил Бэктэра, пронзив сердце выстрелом в спину.
Тувинский: Оон ол чевег чанынга келгеш, дис кырынга өлүмнү боду база хүлээп алырынга беленин көргүзүп, бажын доңгайтып берген.
Русский: Перед могилой опустился на колени, наклонив голову в готовности принять смерть.
Тувинский: Бистер, чаа кижилер – хостуг кижилер эрги чаңчылдарны солуп тур бис, - деп, Тэмучин шиитпирлии-биле джасабыл Баргыйга чеде бергеш, ону тургузуп алган.
Русский: Мы, новые люди – люди длинной воли, меняем старые порядки, – решительно подошел к нему Тэмучин и поднял с колен.
Тувинский: Хаан кижиниң оглу саттыныкчы болза сөөлгү кул кижиден дора болур!
Русский: Сын хана ниже последнего раба, если он предатель!
Тувинский: Албан-хүлээлге биле ат-алдар – бүгүдениң хемчээли!
Русский: Долг и честь – мера всему!
Тувинский: Эрги чаңчыл езугаар өлүрүп шиидеринден сени, джасабыл Баргыйны хостап тур мен: бедик Дээрлерниң мурнунга бодум харыылаар мен.
Русский: Я освобождаю тебя, джасабыл Баргый, от исполнения отжившего обычая: перед Всевышним Тэнгри отвечать буду я.
Тувинский: Акый, - деп, аңаа он үш харлыг Хасар чоокшулап келген, - мен база сээң-биле мен.
Русский: Брат мой, – приблизился к нему тринадцатилетний Хасар, – я с тобой.
Тувинский: Кылган чүүлдүң харыысаалгазын мен база бодумга ап тур мен.
Русский: Пусть и на меня падет ответственность за содеянное.
Тувинский: Хову делгем, ынчалза-даа бичии-ле медээ кайгамчыктыы-биле ону карак чивеш аразында эргий ужугуптар.
Русский: Широка степь, но малейшая весть непостижимым образом облетает ее мгновенно.
Тувинский: "Черниң карактары" деп санаттынар мерген кырганнар улуг аймактарның төлээлериниң ажыл-чорудулгаларын мурнунда эрткен чүс-чүс чылдарның чырык ажыл-херектери-биле хемчээп тургаш, далаш чокаа түңнеп бодаарлар.
Русский: Старцы-мудрецы, считавшиеся «оком земли», неспешно обдумывали, оценивали каждый примечательный поступок представителей великих родов, вымеряя их по ярким деяниям веков минувших.
Тувинский: Чөвүлекчилерниң шииткели чамдык кижилерниң мурнунга келир үениң хаалгазын ажыдар, өскелерге эрттинмес шаптараазыннарны тургузар – шак ынчаар-ла аймак-чоннуң салгалдарга эккеп сунган күчүлүг хеми чаяаттынар.
Русский: Приговор старцев пред одним отворял врата будущего, другому же грозил стать неодолимой преградой – так выравнивалось родовое русло, несущее воды поколений.
Тувинский: Чөвүлекчилерниң чанынга сөглээн сөстү ол-ла дораан хүндүткелдиг хааннардан шаңнал-макталга ынанып хоптап чедер аныяк аазартпайлар кезээде турган.
Русский: Вокруг старейшин всегда вертелись молодые прихлебатели, готовые с лета подхватить сказанное слово и донести его в надежде на мзду или милость благодетеля высокочтимым ханам.
Тувинский: Тайбың карачал кижилер байып, а аваангыр болгаш дидмнер алдаржый бээр улуг дайын дугайында медээни четтикпейн манап турганнар оларның аразынга база турган.
Русский: Были среди них и горячие головы, терпеливо выжидающие сообщений о большой войне, в которой даже самые обычные люди могли разбогатеть, а лучшие и умелые – прославиться.
Тувинский: Бо болуушкун чажыт утка-биле долдунган... – деп, Бэктэрниң өлүмү дээш харыысаалганы боттарынга алган Тэмучин биле Хасар дугайында бодалдарын чөвүлекчилер делгереңгейи-биле илередип турганнар.
Русский: Этот поступок полон скрытого смысла, – пространно выразились старейшины о Тэмучине с Хасаром, взявшим на себя ответственность за смерть Бэктэра.
Тувинский: Оларның чугаазын кижилер аңгы-аңгы тайылбырлаар турганнар.
Русский: По-разному слова их истолковали люди.
Тувинский: Тойоннар, арбанайлар болгаш сюняйлар, джасабылдар болгаш элчиннерниң сеткилинге джасабыл Баргыйны өлүмден Тэмучинниң хостапканы таарышкан.
Русский: Тойонам, арбанаям и сюняям, джасабылам и порученцам пришлось по душе, что Тэмучин спас джасабыла Баргыя от неминуемой смерти.
Тувинский: "Оол езулуг улуг баштыңчы болур!.." деп, олар бот-боттарынга катаптап турганнар.
Русский: «Юноша станет настоящим, великим вождем!..» – повторяли они друг другу взахлеб.
Тувинский: Эрес-дидим дайынчылар анаа-ла-бир таңныылдар болгаш кадарчылар болуп, аймактар аразында месилдежиишкиннер үндүрер, улуг олча-тывыш эккелбес содаачылар апарган чуртталганың бо оожум агымы өскерли бээр дээрзинге оларның шуптузу бүзүреп, манап турганнар.
Русский: И тайно вынашивали мечты, когда наконец-то нарушится это мерное течение жизни, при которой воины превратились в сторожей и караульных, в мелких драчунов междоусобиц, не приносящих большой наживы.
Тувинский: Ховуну чут азы хат-шуурган шыва албас-ла болза, чүгле чылда чаңгыс катап төрүүр мал-маган-биле байып болур бе?
Русский: Разве можно разбогатеть только одним скотом, который приносит приплод раз в году, да и то если мор не повалит или зной не выжжет степь?
Тувинский: Кандыг-ла-бир каржы кижилерниң ойладып аппарып болуру бо мал-маганның чеми дээш дүн, хүн чок иженири база улуг ажыл!
Русский: День и ночь биться ради прокорма этого скота, чтобы в конечном итоге его увел или отбил налетом какой-нибудь злой чужак!
Тувинский: Чүгүрүк аътка олурупкаш, чидиг селеме азы кирижээн согун-биле олча-тывышты, ат-алдарны чедип алыры чүден солун: сеткил ажыттынар, ханың хайныр!
Русский: Куда как веселее добыть богатство и славу на лихом скакуне, саблей вострой да посланной точно в цель каленой стрелой: распахнись душа, горячись кровь!
Тувинский: Ховуну казыргыландырыптар шиитпирлиг Тэмучин биче дужаал эдилээннерге өрү чадаже көдүрлүрүнге, эрге-дужаалын бедидеринге улуг ынанышты берип турган.
Русский: Для людей мелкого звания юный Тэмучин предстал тем человеком, решимость которого могла взвихрить степь, дав шанс возвысить свой удел.
Тувинский: Шынчы хаанның алдары хөй-хөй моол баштыңчыларны сүртедип, харын-даа коргудупкан.
Русский: Ореол справедливого хана весьма насторожил, даже напугал многих монгольских вождей.
Тувинский: Олар Тэмучинниң кылган чүүлүн дыңнап көрбээн каржы чорук деп үнелээннер.
Русский: Они признали содеянное Тэмучином неслыханной дерзостью.